Slættaratindur

Slættaratindur (880 moh.) er Færøyenes høyeste fjell. Det ligger helt nord på Eysturoy, Færøyenes nest største øy, mellom Eiði i vest, Gjógv i nordøst og Funningur i øst.

Som det færøyske navnet Slættaratindur antyder, har fjellet en forholdsvis flat topp. Som alle andre fjell på Færøyene, er toppen snøfri om sommeren. Oppstigningen er bratt, men teknisk enkel. Det går organiserte fjellvandringer til toppen, der man i klarvær har utsyn over hele øyriket.

I nordøst ligger Gráfelli (856 moh.), som er Færøyenes nest høyeste fjell.

Referanser 

Fjell på Færøyene
Eysturoy
Portal:Færøyene/artikler
Fjell under 1000 meter